Komission asetus (EY) N:o 1798/95, annettu 25 päivänä heinäkuuta 1995, yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa annetun neuvoston asetuksen (ETY) N:o 2377/90 liitteen IV muuttamisesta



Virallinen lehti nro L 174 , 26/07/1995 s. 0020 - 0021



KOMISSION ASETUS (EY) N:o 1798/95, annettu 25 päivänä heinäkuuta 1995, yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa annetun neuvoston asetuksen (ETY) N:o 2377/90 liitteen IV muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa 26 päivänä kesäkuuta 1990 annetun neuvoston asetuksen (ETY) N:o 2377/90 (1), sellaisena kuin se on viimeksi muutettuna komission asetuksella (EY) N:o 1442/95 (2), ja erityisesti sen 7 ja 8 artiklan, sekä katsoo, että asetuksen (ETY) N:o 2377/90 mukaisesti eläinlääkejäämien enimmäismäärät on vahvistettava asteittain kaikille farmakologisesti vaikuttaville aineille, joita käytetään yhteisössä elintarvikkeita tuottaville eläimille annettavaksi tarkoitetuissa eläinlääkkeissä, jäämien enimmäismäärät voidaan vahvistaa vasta, kun eläinlääkekomitea on tutkinut kaikki asianmukaiset tiedot kyseisen aineen jäämien turvallisuudesta eläinperäisten elintarvikkeiden kuluttajalle ja niiden elintarvikkeiden teolliseen jalostukseen, vahvistettaessa enimmäismääriä eläinperäisissä elintarvikkeissa oleville eläinlääkejäämille olisi määriteltävä ne eläinlajit, joissa näitä jäämiä voi esiintyä, sallitut pitoisuudet jokaiselle hoidetusta eläimestä saadulle lihakudokselle (kohdekudos) ja jäämien valvonnan kannalta merkityksellisen jäämän luonne (merkkijäämä), jäämien valvonnassa yhteisön lainsäädännön mukaisesti jäämien enimmäismäärät on yleensä vahvistettava maksan ja munuaisten kohdekudoksille; kansainvälisessä kaupassa maksa ja munuaiset poistetaan usein ruhoista, ja tämän vuoksi on tärkeää vahvistaa enimmäismäärät myös lihas- ja rasvakudoksille, munivalle siipikarjalle, maitoa tuottaville eläimille tai mehiläisille annettavaksi tarkoitettujen eläinlääkkeiden osalta enimmäismäärät olisi vahvistettava myös munille, maidolle ja hunajalle, dimetridatsolille ei ilmeisesti voida vahvistaa jäämien enimmäismäärää, koska sen jäämät eläinperäisissä elintarvikkeissa ovat niiden enimmäismäärästä riippumatta uhka kuluttajan terveydelle; tämän vuoksi dimetridatsoli on lisättävä asetuksen (ETY) N:o 2377/90 liitteeseen IV, olisi säädettävä tämän asetuksen voimaantuloa edeltävästä 60 päivän määräajasta, jotta jäsenvaltiot voisivat tehdä tämän asetuksen säännösten huomioon ottamiseksi tarvittavat mukautukset kyseisten eläinlääkkeiden markkinoille saattamista koskeviin lupiin, jotka on myönnetty neuvoston direktiivin 81/851/ETY (3) mukaisesti, sellaisena kuin se on viimeksi muutettuna direktiivillä 93/40/ETY (4), neuvoston asetuksen (ETY) N:o 2377/90 8 artiklassa säädetyn menettelyn mukaisesti toteutettavia toimenpiteitä koskeva luonnos on esitetty eläinlääkealan kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevälle komitealle; kyseinen komitea ei ole voinut antaa lausuntoa, ja tämän vuoksi komissio on antanut neuvostolle ehdotuksen näistä toimenpiteistä, ja neuvosto ei ole toiminut tai äänestänyt yksinkertaisella enemmistöllä ehdotettuja toimenpiteitä vastaan säädetyn kolmen kuukauden määräajan kuluessa; näin ollen komissiolla on velvollisuus toteuttaa nämä toimenpiteet, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 2377/90 liite IV tämän asetuksen liitteen mukaisesti. 2 artikla Tämä asetus tulee voimaan kuudentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä heinäkuuta 1995. Komission puolesta Martin BANGEMANN Komission jäsen (1) EYVL N:o L 224, 18.8.1990, s. 1 (2) EYVL N:o L 143, 27.6.1995, s. 26 (3) EYVL N:o L 317, 6.11.1981, s. 1 (4) EYVL N:o L 214, 24.8.1993, s. 31 LIITE Muutetaan liite IV seuraavasti: Luettelo farmakologisesti vaikuttavista aineista, joiden jäämiä varten ei ole mahdollista vahvistaa enimmäismääriä 5. Dimetridatsoli